עופר לוי - "האישה של חיי"
עופר לוי שר לאישה שעזבה: "האישה של חיי"
בכל פעם שיוצא שיר חדש של עופר לוי, יש תחושה חגיגית באוויר. הפעם, עם הוצאת השיר "האישה של חיי", התחושה היא חגיגית במיוחד, בגלל העיבוד וההפקה המוזיקלית הבומבסטיים שיצרו לוי והמעבד ציקי זנתי. לוי עצמו גם שותף ללחן יחד עם אריק זנתי, למילים שכתב נתי דבח.
השיר החדש של לוי משלב אלמנטים של שירת "דיכאון" מזרחית-טורקית עם עיבוד והפקה מוזיקליים של בלדת פופ-קיטש גדולה, עם השפעות משנות ה-80'. הוא מתחיל עם תופים, אחר כך מעבר "יווני" עם אקורדיון, ואז מגיע הפסנתר ושוב אקורדיון כרקע לשירה הנהדרת של לוי. ואז מגיע הפזמון, עם זמרות ליווי ברקע ששרות "נה נה נה" (ואפילו מזכירות את אלה של לאונרד כהן, רחמנא ליצלן), אבל אז מגיע הסלסול של לוי ואחריו הכינור המתייפח והמאוול, ומיד אחריו סולו גיטרה חשמלית, ושוב סלסול. וכך זה נמשך - בלדה מזרחית-מערבית, שמחברת יפה את שני העולמות.
על אלבומו החדש עובד עופר לוי עם המפיקים המוזיקליים ירון בכר ויוסי בן דוד. "האישה של חיי" הוא למעשה סינגל מס' 11 שיוצא ממנו. מהאלבום יצאו כבר השירים "קישוטים עזובים", "עושה שלום", הדואט "רצתי אחרייך" עם אייל גולן, הדואט "מנגינת חיי" עם תמיר גל, הגרסה ל"גבר הולך לאיבוד", "אושרית", "אני עף", "הכל היה שונה", "בשבילי את הכל", ו"מוזיקת חיי".
"האישה של חיי"
פזמון:אם את עדיין אוהבת אותי, אם את בוכה או כואבת, אם את עדיין אוהבת, את בוכה או דואבת, תחזרי".
פזמון: אם את עדיין אוהבת אותי, אם את בוכה או כואבת, אם את עדיין אוהבת, את בוכה או דואבת, רק תחזרי".
>> מאור אדרי - "הכל כתוב"; ישי לוי בקליפ "רק תנגני"
בכורה: מאור אדרי – "הכל כתוב"